《广中二首》
宋代·王阮

南来风土已安之，事已当还敢故违。
铜柱略无功可录，玉关空幸死前归。
眼看余剂怜犹在，力凭征鞍觉尚微。
此去上还官印绶，却来传授祖师衣。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。